|  |  |
| --- | --- |
| **ΤΡΙΜΕΛΗΣ ΕΦΟΡΕΥΤΙΚΗ ΕΠΙΤΡΟΠΗ**  **ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΟΥ ΚΑΙ ΤΟΥ ΑΝΑΠΛΗΡΩΤΗ ΤΟΥ**  **ΤΩΝ ΜΕΛΩΝ ΕΙΔΙΚΟΥ ΤΕΧΝΙΚΟΥ ΕΡΓΑΣΤΗΡΙΑΚΟΥ ΠΡΟΣΩΠΙΚΟΥ (Ε.Τ.Ε.Π.)**  **ΣΤΗ ΣΥΝΕΛΕΥΣΗ ΤΟΥ ΤΜΗΜΑΤΟΣ ΜΗΧΑΝΟΛΟΓΩΝ ΜΗΧΑΝΙΚΩΝ Τ.Ε.**  **ΤΗΣ ΣΧΟΛΗΣ ΤΕΧΝΟΛΟΓΙΚΩΝ ΕΦΑΡΜΟΓΩΝ**  **ΤΟΥ Τ.Ε.Ι. ΘΕΣΣΑΛΙΑΣ** |  |

**ΠΡΑΚΤΙΚΟ**

**ΤΡΙΜΕΛΟΥΣ ΕΦΟΡΕΥΤΙΚΗΣ ΕΠΙΤΡΟΠΗΣ**

Στη Λάρισα σήμερα 26 Νοεμβρίου 2017, ημέρα Δευτέρα και ώρα 12.00 η Τριμελής Εφορευτική Επιτροπή, η οποία συγκροτήθηκε με την αριθμ. 811/23-11-2018 απόφαση του Προέδρου του Τμήματος Μηχανολόγων Μηχανικών Τ.Ε. της Σχολής Τεχνολογικών Εφαρμογών του Τ.Ε.Ι. Θεσσαλίας, συνήλθε σε συνεδρίαση στο γραφείο του Προέδρου της Εφορευτικής Επιτροπής που βρίσκεται στο Εργαστήριο ΣΑΕ του κτηρίου του Τμήματος Ηλεκτρολόγων Μηχανικών Τ.Ε.

Παρόντες είναι οι:

1. Χωματά Στεργιανή, Πρόεδρος της Ε.Ε.
2. Σούλης Γεώργιος, Τακτικό Μέλος της Ε.Ε.
3. Στυλιανός Τηλέμαχος, Τακτικό Μέλος της Ε.Ε.

Χρέη Γραμματέα κατά τη συνεδρίαση ασκεί ο Γεώργιος Σούλης

Μετά τη διαπίστωση απαρτίας, η Πρόεδρος της Τριμελούς Εφορευτικής Επιτροπής κηρύσσει την έναρξη της συνεδρίασης και εισηγείται το μοναδικό θέμα της συνεδρίασης:

**«Εξέταση εκλογιμότητας και ανακήρυξη των υποψηφίων εκπροσώπων**

**των μελών Ειδικού Τεχνικού Εργαστηριακού Προσωπικού (Ε.Τ.Ε.Π.)**

**στη Συνέλευση του Τμήματος Μηχανολόγων Μηχανικών Τ.Ε.**

**της Σχολής Τεχνολογικών Εφαρμογών του Τ.Ε.Ι. Θεσσαλίας»**

Η Πρόεδρος της Τριμελούς Εφορευτικής Επιτροπής ενημερώνει τα μέλη ότι μέχρι τη λήξη της προθεσμίας υποβολής υποψηφιοτήτων κατατέθηκαν κατά χρονολογική σειρά οι αιτήσεις υποψηφιότητας των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) του Τμήματος Μηχανολόγων Μηχανικών Τ.Ε., όπως παρακάτω :

1. αριθ. πρωτ. 809/22-11-2018 αίτηση του Δημητρίου Καλογιάννη

2. αριθ. πρωτ. 810/22-11-2018 αίτηση του Νικολάου Ηλιούδη

Η Τριμελής Εφορευτική Επιτροπή αφού εξέτασε εάν πληρούνται οι προϋποθέσεις του νόμου για την υποβολή υποψηφιότητας για καθέναν από τους υποψηφίους, καθώς και αν συντρέχουν στο πρόσωπο τους κωλύματα εκλογιμότητας, μετά από διαλογική συζήτηση και αφού έλαβε υπόψη:

1. Τα άρθρα 1 «Διάρθρωση της ανώτατης εκπαίδευσης – Νομική μορφή των Α.Ε.Ι.», όπως τροποποιήθηκε με την παρ. 1 του άρθρου 8 του Ν. 4521/2018 (Α΄38) «Ίδρυση Πανεπιστημίου Δυτικής Αττικής και άλλες διατάξεις», 2 «Ορισμοί», 20 «Όργανα του Τμήματος», 21 «Συνέλευση Τμήματος» και τις παρ. 2 και 11 του άρθρου 84 «Τελικές και μεταβατικές διατάξεις Κεφαλαίων Α΄ έως Ε΄» του ν. 4485/2017 (Α΄114) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις».
2. Την παρ. 3 του άρθρου 29 «Ειδικές κατηγορίες διδακτικού και εργαστηριακού προσωπικού του ιδρύματος» του ν. 4009/2011 (Α΄195) «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων», όπως τροποποιήθηκε και ισχύει.
3. Τις διατάξεις των άρθρων 2, 3 και 4 του ν. 3861/2010 (Α΄112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις», όπως τροποποιήθηκε με το άρθρο 23 του ν. 4210/2013 (Α΄254) «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες διατάξεις».
4. Το Π.Δ. 83/2013 «Μετονομασία του Τ.Ε.Ι. Λάρισας σε Τ.Ε.Ι. Θεσσαλίας – Μετονομασία Σχολής και Τμημάτων – Συγχώνευση Τμημάτων – Κατάργηση Παραρτημάτων και Τμημάτων – Συγκρότηση Σχολών του Τ.Ε.Ι. Θεσσαλίας» (Α΄123), όπως τροποποιήθηκε και συμπληρώθηκε με το Π.Δ.127/2013 (Α΄190) και το άρθρο 13 του Ν. 4521/2018 (38/Α΄/2-3-2018).
5. Την αριθμ. 153348/Ζ1/15-9-2017 (Β΄3255) Απόφαση του Υπουργού Παιδείας, Έρευνας και Θρησκευμάτων «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α’ 114)» που δημοσιεύτηκε στο ΦΕΚ 3255/Β΄/15-9-2017 και ειδικότερα το άρθρο 9 «ΑΝΑΔΕΙΞΗ ΕΚΠΡΟΣΩΠΩΝ ΤΩΝ ΜΕΛΩΝ Ε.Ε.Π., Ε.ΔΙ.Π. ΚΑΙ Ε.Τ.Ε.Π.,ΤΩΝ ΔΙΟΙΚΗΤΙΚΩΝ ΥΠΑΛΛΗΛΩΝ ΚΑΙ ΤΩΝ ΦΟΙΤΗΤΩΝ ΣΤΑ ΣΥΛΛΟΓΙΚΑ ΟΡΓΑΝΑ ΤΩΝ Α.Ε.Ι. ΚΑΙ ΛΟΙΠΕΣ ΔΙΑΤΑΞΕΙΣ».
6. Την υπ’ αριθμ. 191014/Ζ1/7-11-2017 (Β΄3969) Υπουργική Απόφαση, με θέμα: «Τροποποίηση της αριθμ. 153348/Ζ1/15-9-2017 (Β΄3255) υπουργικής απόφασης με θέμα «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π. των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του Ν.4485/2017 (Α΄114)» και ειδικότερα το άρθρο 10 «Ανάδειξη εκπροσώπων Ε.Ε.Π., Ε.ΔΙ.Π., Ε.Τ.Ε.Π. και διοικητικών υπαλλήλων».
7. Την αριθμ. 191/19-1-2017 (Β΄268) Απόφαση του Προέδρου του Τ.Ε.Ι. Θεσσαλίας «Κανόνες λειτουργίας συλλογικών οργάνων του Τεχνολογικού Εκπαιδευτικού Ιδρύματος (Τ.Ε.Ι.) Θεσσαλίας».
8. Την αριθ. 793/20-11-2018 (ΑΔΑ 6ΓΓ346914Κ-ΔΗΜ) Προκήρυξη για την ανάδειξη εκπροσώπου και του αναπληρωτή του των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) στη Συνέλευση του Τμήματος Μηχανολόγων Μηχανικών Τ.Ε. της Σχολής Τεχνολογικών Εφαρμογών του Τ.Ε.Ι. Θεσσαλίας.
9. Τις ανωτέρω αιτήσεις των υποψηφίων εκπροσώπων μελών Ειδικού Τεχνικού Εργαστηριακού Προσωπικού (Ε.Τ.Ε.Π.) στη Συνέλευση του Τμήματος Μηχανολόγων Μηχανικών Τ.Ε.
10. Την αριθμ 811/23-11-2018 απόφαση του Προέδρου του Τμήματος Μηχανολόγων Μηχανικών Τ.Ε. με θέμα: «Ορισμός Τριμελούς Εφορευτικής Επιτροπής για τη διεξαγωγή της εκλογικής διαδικασίας για την ανάδειξη εκπροσώπου και του αναπληρωτή του των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) στη Συνέλευση του Τμήματος Μηχανολόγων Μηχανικών Τ.Ε. της Σχολής Τεχνολογικών Εφαρμογών του Τ.Ε.Ι. Θεσσαλίας».
11. Το αριθμ. πρωτ. 6501/26-11-2018 έγγραφο του Τμήματος Προσωπικού της Δ/νσης Διοικητικού, με θέμα «Χορήγηση στοιχείων για την εκλογιμότητα των υποψηφίων εκπροσώπωντων μελών Ειδικού Τεχνικού Εργαστηριακού Προσωπικού (Ε.Τ.Ε.Π.) στη Συνέλευση του Τμήματος Μηχανολόγων Μηχανικών Τ.Ε.».

**Α π ο φ α σ ί ζ ο υ μ ε ο μ ό φ ω ν α**

**Ι. Ανακηρύσσουμε υποψηφίους εκπροσώπους των μελών Ειδικού Τεχνικού**

**Εργαστηριακού Προσωπικού (Ε.Τ.Ε.Π.) στη Συνέλευση του Τμήματος Μηχανολόγων Μηχανικών Τ.Ε. της Σχολής Τεχνολογικών Εφαρμογών του Τ.Ε.Ι. Θεσσαλίας, τους κάτωθι:**

* **Δημητρίου Καλογιάννη, μέλος Ε.Τ.Ε.Π. του Τμήματος Μηχανολόγων Μηχανικών Τ.Ε.**
* **Νικολάου Ηλιούδη, μέλος Ε.Τ.Ε.Π. του Τμήματος Μηχανολόγων Μηχανικών Τ.Ε.**

διότι πληρούν τις προϋποθέσεις του νόμου για την υποβολή υποψηφιότητας και στο πρόσωπό τους δεν συντρέχουν κωλύματα εκλογιμότητας.

ΙΙ. Τη ανάρτηση του παρόντος στην κεντρική ιστοσελίδα του Ιδρύματος.

ΙΙ. Κάθε εκλογέας εγγεγραμμένος στους εκλογικούς καταλόγους του Ιδρύματος καθώς και

κάθε υποψήφιος, ο αντιπρόσωπος ή ο αναπληρωτής του έχουν δικαίωμα να υποβάλουν

εγγράφως ένσταση ενώπιον της τριμελούς Εφορευτικής Επιτροπής για έλλειψη νόμιμων

προσόντων και τη συνδρομή κωλυμάτων σε υποψηφίους του ως άνω πίνακα και γενικά

για παραβίαση των διατάξεων του νόμου κατά την ανακήρυξη των υποψηφίων, το

αργότερο δύο (2) εργάσιμες ημέρες πριν από τη διεξαγωγή της ψηφοφορίας, σύμφωνα

με τις διατάξεις του άρθρου 7 της αριθμ. 153348/Ζ1/15-9-2017 (ΦΕΚΒ΄3255) Υ.Α..

Η Τριμελής Εφορευτική Επιτροπή αποφαίνεται αιτιολογημένα επί της ένστασης το αργότερο μέσα σε μία (1) ημέρα από την υποβολή της και επί αποδοχής της αναμορφώνει τον ως άνω πίνακα υποψηφίων και μέσα στην ίδια προθεσμία τοιχοκολλά τον αναμορφωμένο πίνακα σε εμφανές σημείο του Ιδρύματος και τον αναρτά στην κεντρική ιστοσελίδα του Ιδρύματος.

Στο σημείο αυτό ο Πρόεδρος κηρύσσει το πέρας της συνεδρίασης της Εφορευτικής Επιτροπής. Τα μέλη διάβασαν το πρακτικό και υπέγραψαν όπως παρακάτω:

|  |  |
| --- | --- |
| **Η Πρόεδρος** | **Τα Μέλη της Ε.Ε.** |
| **Στεργιανή Χωματά** | **Γεώργιος Σούλης**  **Τηλέμαχος Στυλιανός** |

Οι υπογραφές έχουν τεθεί στο πρωτότυπο το οποίο τηρείται στο αρχείο της Προέδρου της Εφορευτικής Επιτροπής.